เป็นตุ่มที่อวัยวะเพศ สีขาวๆไม่เจ็บไม่คัน เป็นโรคอะไรรักษายังไงครับ?
สวัสดีค่ะ ตุ่มที่บริเวณอวัยวะเพศชายมีสาเหตุได้จาก1.เริมที่อวัยวะเพศ - มาด้วยตุ่มน้ำ อาจจะเป็นๆหายๆมาแล้วหลายครั้ง เวลาตุ่มน้ำแตกออกจะมีอาการแสบ เป็นโรคติดต่อทางเพศสัมพันธ์หรือการสัมผัส2.หูดเช่นหูดหงอนไก่ หูดข้าวสุก - จะมีลักษณะจำเพาะ เป็นโรคติดต่อทางเพศสัมพันธ์หรือการสัมผัสเช่นกัน3.รูขุมขนอักเสบ - จะเจ็บได้เล็กน้อย ถ้าเป็นใหญ่มากอาจมีตุ่มหนอง4.ผื่นผิวหนังอักเสบจากการแพ้หรือการสัมผัส -มักมีอาการคันร่วมด้วย และมีประวัติสัมผัสสบู่หรือน้ำหอมดูจากในรูปแล้ว ลักษณะตอนนี้เข้าได้กับหูดมากที่สุดค่ะหูดเป็นโรคติดต่อทางเพศสัมพันธ์ มักเกิดจากการติดเชื้อไวรัส HPV มักติดต่อผ่านทางการสัมผัสหรือการมีเพศสัมพันธ์การรักษามีทั้งการทายาเฉพาะที่ เช่นยาอิมิควิโมด หรือโพโดฟิลอก นอกจากนี้อาจรักษาด้วยการจี้ไฟฟ้า จี้เย็น หรือตัดด้วยใบมีด ขึ้นกับการพิจารณาของแพทย์ผู้รักษาว่าหูดลักษณะนี้จะใช้วิธีการรักษาแบบใด แนะนำพบแพทย์เพื่อตรวจร่างกายอย่างละเอียดอีกครั้งค่ะการดูแลตัวเองเบื้องต้น ไม่ไปแกะตุ่ม หลีกเลี่ยงการมีเพศสัมพันธ์ไปก่อน ยังไม่ควรเอายาอะไรมาทาเอง รักษาความสะอาดบริเวณอวัยวะเพศด้วยการล้างน้ำเปล่า หลีกเลี่ยงการใช้สบู่ หากจะมีเพศสัมพันธ์ในอนาคตควรใช้ถุงยางอนามัยทุกครั้ง และไม่เปลี่ยนคู่นอนบ่อยๆ